open-index/open-wikipedia-markdown huggingface dataset:
Antti Halonen (kirjailija)

**Antti Halonen** (3. huhtikuuta 1903 Tuusula – 22. tammikuuta 1985 Helsinki) oli suomalainen kirjailija, teatteriohjaaja ja toimittaja.

Antti Halosen vanhemmat olivat taidemaalari Pekka Halonen ja Maria Mäkinen. Hän pääsi ylioppilaaksi Helsingin suomalaisesta normaalilyseosta vuonna 1921. Halonen opiskeli aluksi kahden vuoden ajan Helsingin yliopistossa ja opiskeli sitten teatterin eri aloja Ranskassa, Saksassa ja Amerikassa. Antti Halonen toimi kirjailijana, teatteriohjaajana ja sanomalehtimiehenä. Hän piti radioesitelmiä ja kirjoitti kolme kirjaa isästään ja Tuusulanjärven taiteilijayhteisöstä. Lisäksi hän julkaisi kaksi matkakirjaa ja yhden näytelmän.

## Teokset
* *Mariana*: yksinäytöksinen näytelmä. Seuranäytelmiä 271. Karisto 1926
* *Jättiläiset elävät yhä: näköaloja Suuresta lännestä*. Tammi 1944
* *Tuhat ja kaksi yötä: Hollywoodin ja Kalifornian nykyaikainen satu*. Kivi, Helsinki 1945
* *Vihreä aamu: Pekka Halosen siveltimen tarina*. Kivi, Helsinki 1946
* *Taiteen juhlaa ja arkea: Tuusulan taiteilijasiirtolan värikkäitä vaiheita Kivestä Sibeliukseen*. Tammi 1951, 2. painos 1952, 3. painos 1982
* *Latu lumessa: Pekka Halosen etsijäntie*. Tammi 1965

## Lähteet

## Aiheesta muualla
 Luettelo Antti Halosen lehtiartikkeleista
Wellenkuppe

**Wellenkuppe** on Valais’n Alpeilla, Sveitsin Wallisissa sijaitseva 3&nbsp;903 metriä korkea vuorenhuippu.

## Aiheesta muualla
Yrjö Juustila

**Yrjö Henrik Juustila** (29. heinäkuuta 1917 Liminka – 29. toukokuuta 1985 Hyvinkää) oli suomalainen toimittaja.

Juustilan kirja *Kansanedustajalla on kiire* kertoi kuvitteellisen tarinan maaseudun pienviljelijöiden ja muiden vähäväkisten asioita ajamaan perustetusta Metsäpuolueesta ja sen Helsingin Kulosaaressa asuvasta puheenjohtajasta ja kansanedustajasta. Kirjan Metsäpuolueen esikuvana oli Veikko Vennamon perustama Suomen Pientalonpoikien Puolue.

## Teoksia
* *Kainuun talous : yksityisyritteliäisyyden viikko 1951*, päätoim. Yrjö Juustila.   Yksityisyrittäjäin Kainuun aluejärjestö, Kajaani 1951
* *Pisara lyö ruutuun* : runoja.   Tekijä, Jyväskylä 1958
* *Kansanedustajalla on kiire*.   Kirjayhtymä 1961
* *Maaemon syli : 1860-luvun nälkävuosien nurmekselaisten uhrien muistolle*.     Nälkävuosien muistomerkkitoimikunta, Nurmes 1965
* *Nurmeksen Sepot 1915-1965*.  Nurmeksen Sepot, Nurmes 1965
* *Ken kanteleita kauniimmin : Helsingin maalaiskunnasta Vantaan kauppalaksi*, tekijät Yrjö Juustila ja Olavi Vuorinen.     Akateeminen kustannusliike, Helsinki 1971

## Lähteet
*
James Collins

* James Collins (s. 1983), walesilainen  jalkapalloilija
* James Collins (s. 1990), irlantilainen jalkapalloilija
* James C. Collins (s. 1958), yhdysvaltalainen kirjailija
* James E. Collins (s. 1953), yhdysvaltalainen eläinlääkäri ja akateemikko
Annamari Sarajas

**Annamari Sarajas** (12. lokakuuta 1923 Nivala – 3. tammikuuta 1985 Helsinki) oli suomalainen kirjallisuudentutkija ja kotimaisen kirjallisuuden professori.

Sarajas valmistui ylioppilaaksi Lahden yksityisestä tyttölyseosta 1942. Hän valmistui filosofian kandidaatiksi 1948, lisensiaatiksi 1956 ja tohtoriksi 1957 Helsingin yliopistosta. Vuosina 1948–1956 Sarajas työskenteli WSOY:llä kustannusvirkailijana. Hän oli Helsingin yliopiston kotimaisen kirjallisuuden dosentti 1957–1967, kirjallisuudenhistorian henkilökohtainen ylimääräinen professori 1967–1968 ja kotimaisen kirjallisuuden professori 1968–1985. Hän toimi *[[Uusi Suomi]]* -lehden kulttuuritoimittajana 1957–1961 ja kulttuuriosaston päällikkönä 1965–1966. Sarajas sai valtion kirjallisuuspalkinnon 1981 kirjoituskokoelma *Orfeus nukkuu* (1980).

Annamari Sarajaksen sisar oli taidehistorioitsija Salme Sarajas-Korte ja veli fysiologian professori Samuli Sarajas.

## Teoksia
* *Suomen kansanrunouden tuntemus 1500–1700-lukujen kirjallisuudessa*, väitöskirja. WSOY 1956
* *Elämän meri: Tutkielmia uusromantiikan kirjallisista aatteista*. WSOY 1961
* *Viimeiset romantikot: Kirjallisuuden aatteiden vaihtelua 1880-luvun jälkeen*. WSOY 1962
* ”Pohjoisen Suomen kuvaajia.” *Suomen kirjallisuus V*. SKS / Otava 1965
* *Suomalainen proosa Lehtosesta Sillanpäähän*. Otava 1966
* *Tunnuskuvia: Suomen ja Venäjän kirjallisen realismin kosketuskohtia*. WSOY 1968
* *Lumituisku – venäläinen aihelma*. Opuscula de poesi Fennica 1. Institutum domesticarum litterarum Universitatis, Helsinki 1970
* 

## Suomennoksia
* Harry Martinson: *Kulkijan pilvilinnat*. WSOY 1949, 5. painos 1976. (Alkuteos *Vägen till Klockrike*.)

## Lähteet

## Kirjallisuutta
*
Ingeborg Mello

**Ingeborg Mello de Preiss** (4. tammikuuta 1919 Saksa &ndash; 25. lokakuuta 2009 Buenos Aires) oli argentiinalainen yleisurheilija, joka kilpaili kuulantyönnössä, kiekonheitossa ja keihäänheitossa. Hän voitti Pan-Amerikan kisoissa kultaa vuonna 1951 sekä kuulantyönnöstä että kiekonheitosta. Mello menestyi myös Etelä-Amerikan-mestaruuskilpailuissa, joissa hän voitti yhteensä viisitoista mitalia vuosina 1941&ndash;1963. Hän osallistui olympialaisiin kahdesti, vuosina 1948 ja 1952. Mellon parhaaksi olympiasijoitukseksi jäi 8. sija kiekonheitosta Lontoon kisoissa 1948.

Mello syntyi Saksassa ja muutti Argentiinaan vasta 18-vuotiaana. Hän jatkoi urheilu-uraansa aina vuoteen 1969, jolloin hän sijoittui maansa mestaruuskilpailujen kiekonheitossa neljänneksi.

## Ennätykset

* Kuulantyöntö: 12,45 m (1951) 
* Kiekonheitto: 42,10 m (1949) 

## Lähteet
Ivor Montagu

**Ivor Montagu** () oli brittiläinen elokuvatuottaja, -ohjaaja, käsikirjoittaja, elokuvakriitikko ja pöytätennispelaaja. Hänet muistetaan ennen muuta monien Alfred Hitchcockin 1930-luvun elokuvien tuottajana. Pöytätenniksessä hänen ansionsa olivat ennen muuta järjestötoiminnassa, sillä hän oli yksi kansainvälisen pöytätennisjärjestön ITTF:n perustajajäsenistä ja pitkäaikainen puheenjohtaja. Montagu oli Ison-Britannian kommunistisen puolueen jäsen.

## Ura
### Elokuvat
Montagu opiskeli eläintiedettä, mutta ajautui opintojen jälkeen 1920-luvulla elokuva-alalle. Hänen elokuvauransa ei ollut pelkkää elokuvantekoa eri tehtävissä, vaan hän oli myös kriitikko ja aktiivinen järjestö- ja ammattiyhdistystoiminnassa.

Montagun ohjauksistaan merkittävimmät ovat lyhytelokuvat *The Tonic*, *Day-Dreams* ja *Blue Bottles* (kaikki 1928), jotka perustuivat H. G. Wellsin ideoihin ja joiden pääosassa oli Elsa Lanchester. Hän leikkasi ja kirjoitti välitekstit Hitchcockin *[[Vuokralainen (vuoden 1926 elokuva)|Vuokralaiseen]]* (1926). Gaumont Britishillä hän oli apulaistuottajana neljässä Hitchcockin elokuvassa (muun muassa *[[Mies joka tiesi liikaa (vuoden 1934 elokuva)|Mies joka tiesi liikaa]]* (1934) ja *[[39 askelta]]* (1935). Kaupallinen elokuva ei kuitenkaan kiinnostanut vasemmistolaista Montaguta ja hän olikin kiinnostuneempi pienen budjetin poliittisista independent-elokuvista.

1925 Montagu oli perustamassa London Film Society -elokuvakerhoa, joka esitti mannereurooppalaisia taide-elokuvia ja neuvostoliittolaisia poliittisia elokuvia.

Elokuvakriitikkona Montagun suurimmat ansiot olivat Sergei Eisensteinin ja Vsevolod Pudovkinin tekstien kääntäjänä. Montagu seurasi Eisensteinia hänen vierailullaan Yhdysvalloissa ja kirjoitti siitä myöhemmin kirjan *With Eisenstein in Hollywood*. Montagu toimi elokuvakriitikkona aina kuolemaansa asti 1984. Viimeiset arvostelunsa hän kirjoitti Sight & Sound -lehteen.

Elokuvanteon ja kritiikin lisäksi Montagu oli myös aktiivinen elokuvatyöntekijöiden ammattiyhdistyksessä ACT:ssä.

### Pöytätennis
Pöytätenniksessä Montagu kunnostautui etenkin järjestöpuolella. 18-vuotiaana hän oli perustamassa Englannin pöytätennisliittoa (ETTA), jonka puheenjohtajana hän toimi kolme kertaa ja presidenttinä kaksi kertaa. 1926 Montagu oli yksi kansainvälisen pöytätennisjärjestön ITTF:n perustajajäsenistä ja sen puheenjohtajana 41 vuotta (1926–1967). ITTF:än säännöt ja pöytätenniksen pelisäännöt laadittiin Montagun vanhempien lordi ja lady Swaythlingin kotona. Miesten maailmanmestaruussarjan palkinto on Swaythling Cup, joka on nimetty lady Swaythlingin mukaan.

Montagu oli ensimmäinen ei-ammattipelaaja, joka hyväksyttiin ITTF Hall of Fameen.

## Lähteet
Bridget Marquardt

**Bridget Marquardt** (syntyjään **Bridget Christina Sandmeier**, s. 25. syyskuuta 1973 Oregon, Yhdysvallat) on yhdysvaltalainen malli, televisiokasvo ja näyttelijä. Hän on näytellyt muun muassa tositelevisiosarjassa *The Girls Next Door*. Marquart avioitui 2015 ohjaaja Nick Carpenterin kanssa.

Marquardt aloitti 2019 podcastin, jossa keskitytään paranormaaleihin ilmiöihin.

## Lähteet

## Aiheesta muualla
* Bridget Marquardt virallinen kotisivu 
*
Eemeli Reponen

**Eemeli Reponen** (s. 6. kesäkuuta 1990 Nakkila) on suomalainen jalkapallomaalivahti. Reponen on edustanut Suomen poikamaajoukkueita ja 21-vuotiaiden maajoukkuetta.

Reponen aloitti jalkapalloilun porilaisessa FC Jazzissa, josta hän siirtyi 16-vuotiaana Turun Palloseuraan aloittaen samalla opiskelun Aurajoen urheilulukiossa.  

Kaudeksi 2009 Reponen siirtyi TPS:n paikalliskilpailija Interiin.  Hän debytoi Veikkausliigassa heinäkuussa 2009 Tampere Unitedia vastaan, kun hänet vaihdettiin kentälle kesken ottelun David Monsalven saatua punaisen kortin. Tuona kautena hän pelasi kaksi ottelua liigassa. Seuraavalla kaudella 2010 hän sai enemmän peliaikaa pelaten kaiken kaikkiaan 12 liigaottelussa. Kaudella 2011 liigaminuutit jäivät nollaan, sillä Interiin palannut Magnus Bahne pelasi jokaisen Interin Veikkausliiga-ottelun. Reponen lainattiinkin tuolloin Lohjan Palloon hakemaan peliaikaa. Heinäkuussa 2012 hän nousi hetkeksi Interin ykkösmaalivahdiksi Bahnen loukkaantumisen myötä.  Inter vahvisti kuitenkin myöhemmin maalivahtiosastoaan alankomaalaisella Stef Doedeella., jolloin Reponen palasi penkille. Reposen sopimusta ei jatkettu kauden 2012 jälkeen.

Heinäkuussa 2013 Reponen solmi loppukauden kestävän sopimuksen Kakkosen Kotkan Työväen Palloilijoiden kanssa.

Huhtikuussa 2015 Reponen allekirjoitti valmennus- ja pelaajasopimuksen PIF:n kanssa, josta hän siirtyi toukokuun alussa lainalle Turun Interiin. Hän valmentaa myös muissa Länsi-Suomen seuroissa Maalivahtiklubin kautta ja pitää luentoja ympäri Suomen.

Vuodeksi 2017 Reponen allekirjoitti valmennus- ja pelaajasopimuksen TPS:n kanssa. 2018 Reponen jatkoi TPS:n maalivahtivalmentajana.  Hän toimi myös junioripuolella maalivahtivalmentajana. Lisäksi Reponen toimi tyttöjen U-17 ja poikien sekä U-19 maajoukkueen maalivahtivalmentajana ja lännen alueen maalivahtivalmennuskouluttajana.

Vuonna 2019 Reponen aloitti Palloliiton maalivahtivalmentajien koulutuspäällikkönä. Hän toimii lisäksi u-17 poikien ja u-19 tyttöjen maajoukkueessa mukana. Näiden virkojen ohessa Reponen on FC Hongan maalivahtivalmennus johtaja.

## Lähteet
Eliana Gaete

**Eliana Gaete** (s. 14. huhtikuuta 1932 Antofagasta) on chileläinen entinen yleisurheilija, joka kilpaili pika-aitajuoksussa, pikajuoksussa ja pituushypyssä. Hän voitti Pan-Amerikan kisoissa kolme mitalia, joista kaksi oli kultaisia ja yksi hopeinen. Gaete menestyi myös Etelä-Amerikan-mestaruuskilpailuissa, joissa hän sai viisi henkilökohtaista mitalia.

## Lähteet
Ben Eager

**Benjamin "Ben" Eager** (s. 22. tammikuuta 1984 Ottawa, Ontario, Kanada) on kanadalainen uransa lopettanut jääkiekkoilija. Hän voitti urallaan sekä NHL:n mestaruuden, Stanley Cupin, että AHL:n mestaruuden, Calder Cupin. Tappelijana tunnettu laitahyökkääjä pelasi useimmiten nelosketjussa.

## Ura

Eager pelasi Ottawa Jr. Senatorsissa kevääseen 2000 asti, ja sitten hän siirtyi pelaamaan OHL:n Oshawa Generalsin riveihin. Eager keräsi siellä neljän kauden aikana yhteensä 795 jäähyminuuttia runkosarjassa. Hän teki OHL:ssä parhaillaan 52 (25+27) pistettä kaudella 2003–2004. Kaudella 2001–2002 hän oli OHL:n jäähypörssin kolmas 255 minuutillaan. Phoenix Coyotes varasi Eagerin ensimmäisellä kierroksella 23. pelaajana . Hän ei kuitenkaan siirtynyt pelaamaan Coyotesin organisaatioon, kun Branko Radivojević, Sean Burke ja Eagerin oikeudet kaupattiin Philadelphia Flyersiin vaihdossa Mike Comriehen. Keväällä 2004 Eager pelasi viisi runkosarjaottelua ja kaksi pudotuspeliottelua AHL-joukkue Philadelphia Phantomsissa.

Huhtikuussa 2004 Eager teki kolmen vuoden tulokassopimuksen Philadelphia Flyersin kanssa. Hän pelasi kaudella 2004–2005 ainoastaan Phantomsissa ja voitti kauden päätteeksi AHL:n mestaruuden, Calder Cupin. Eager debytoi NHL:ssä seuraavalla kaudella, 2005–2006, jolloin hän pelasi 25 ottelua tehoin 3+5=8. Eager keräsi ensimmäisellä kokonaisella NHL-kaudellaan 2006–2007 233 jäähyminuuttia ja hän voitti runkosarjan jäähypörssin, vaikka Eager pelasikin vain 63 ottelua. Hän teki toukokuussa 2007 kahden vuoden jatkosopimuksen Flyersin kanssa. Eager kaupattiin kuitenkin jo saman vuoden joulukuussa Chicago Blackhawksiin vaihdossa Jim Vandermeeriin. Hän teki heinäkuussa 2009 vuoden jatkosopimuksen Blackhawksin kanssa. Eager teki kaudella 2009–2010 yhden kauden piste-ennätyksen tehoilla 7+9=16. Hän voitti kauden päätteeksi Stanley Cupin.

Kesäkuussa 2010 Eager kaupattiin Akim Aliun, Brent Sopelin ja Dustin Byfuglienin kanssa Atlanta Thrashersiin vaihdossa Marty Reasoneriin, Jeremy Moriniin, Joey Crabbiin sekä ensimmäisen ja toisen kierroksen varausvuoroihin . Tammikuussa 2011 Eager siirtyi San Jose Sharksiin. Hän pelasi kauden loppuun Sharksissa ja teki heinäkuussa 2011 kolmivuotisen sopimuksen Edmonton Oilersin kanssa.

## Maajoukkue
Eager pelasi alle 18-vuotiaiden MM-kilpailuissa vuonna 2002. Hän oli 45 minuutillaan turnauksen jäähypörssin toinen Sveitsin Alan Tallarinin jälkeen.
## Tilastot

## Lähteet
*
*
*
*

### Viitteet
Ilse Barends

**Ilse Barends** (16. toukokuuta 1921 – 28. tammikuuta 2007) oli chileläinen yleisurheilija, joka kilpaili korkeushypyssä, pituushypyssä, pika-aitajuoksussa ja pikajuoksussa. Hän voitti Etelä-Amerikan-mestaruuskilpailuissa kahdeksan henkilökohtaista mitalia, joista neljä on kultaisia, kolme hopeisia ja yksi pronssinen. Lisäksi Barends sai kaksi hopeamitalia maansa pikaviestijoukkueen jäsenenä.

Barends rikkoi korkeushypyssä Etelä-Amerikan ennätyksen neljästi ja piti maansa ennätysta hallussaan aina vuoteen 1972 saakka.

## Ennätykset

* Korkeushyppy: 163 cm (1946) 

## Lähteet
Kutt Calhoun

**Kutt Calhoun** (oik. *Melvin Calhoun Jr.*, Kansas City, Missouri, Yhdysvallat) on yhdysvaltalainen rap-muusikko.

## Albumit
*2004: *B.L.E.V.E.*
*2008: *Feature Presentation*
*2010: ''Raw and Un-Kutt

## Mixtapet
*2007: Flamez Mixtape

## Lähteet
Big Scoob

**Big Scoob** (Kansas City, Missouri, Yhdysvallat) on yhdysvaltalainen rap-muusikko. Hän on ryhmän *57th Street Rogue Dog Villians* entinen jäsen.

## Albumit
*2009: Monsterifik
*2010: Damn Fool

### 57th Street Rogue Dog Villians
*1998: It's On Now
*1999: My Dog's for Life
*2002: Roguish Ways
*2007: New World Hustle

## Lähteet
Hard Rock Cafe

**Hard Rock Cafe** on teemaravintolaketju, jonka perustivat yhdysvaltalaiset Peter Morton ja Isaac Tigrett. Ensimmäinen ravintola avattiin Lontoossa 1971. Ravintoloiden koristelu rock and roll -aiheisilla muistoesineillä alkoi vuonna 1979. Pohjois-Amerikan alkuperäiskansa seminolit osti ravintolaketjun vuonna 2006. Yhtiön pääkonttori sijaitsee Orlandossa, Floridassa. Ravintoloita on noin 150 yli 50 maassa. Yhtiöllä on myös muutama nimeään kantava kasino ja hotelli. Suomeen avattiin Hard Rock Cafe lokakuussa 2012. Ravintola sijaitsi Helsingin keskustassa Aleksanterinkadulla. Helsingin ravintola suljettiin tammikuussa 2023.

## Kahviloiden sijainti

## Lähteet
I’m Confessin’ That I Love You

”**I’m Confessin’ That I Love You**” on yhdysvaltalainen musiikkikappale vuodelta 1930. Sen sanoitti Al J. Neiburg Chris Smithin sävellykseen ”Lookin’ for Another Sweetie” (es. Fats Waller). Tuolloin sävellys siirrettiin Ellis Reynoldsin ja Doc Daughertyn nimiin. Kappaleen nauhoittivat sen ilmestymisvuonna muun muassa Louis Armstrong, Rudy Vallée ja Guy Lombardo. Suureksi osaksi Armstrongin ansiosta kappaleesta on tullut jazz- ja populaarimusiikin standardi. Lionel Hampton oli mukana Armstrongin nauhoituksessa rumpalina ja myöhemmin siirryttyään vibrafonistiksi äänitti kappaleen sekä oman orkesterinsa että Benny Goodmanin yhtyeen kanssa. ”Confessin’” oli saksofonisti Lester Youngin suosikkikappaleita, ja tämä nauhoittikin kappaleen useita kertoja uransa aikana. Englantilainen laulaja Frank Ifield nauhoitti listaykköseksi nousseen version vuonna 1963.

Kappaleen koko nimi on ”I’m Confessin’ That I Love You”, mutta nimi lyhennetään usein milloin mihinkin muotoon. Usein käytettyjä ovat muun muassa ”Confessin’ (That I Love You)”, ”I’m Confessin’” ja pelkkä ”Confessin’”. Ranskalaissyntyinen Fabienne Delsol julkaisi kappaleen 2007 toisella levyllään *Between You and Me* nimellä ”I'm Confessin'”.

## Lähteet
James Brooke

**James Brooke** (29. huhtikuuta 1803 Varanasi, Brittiläinen Intia – 11. kesäkuuta 1868 Burrator, Yhdistynyt kuningaskunta) oli alun perin brittiläinen seikkailija, josta tuli myöhemmin ensimmäinen Sarawakin kuningaskunnan Rajah. Hän oli ensimmäinen niin sanotuista valkoisista rajaheista.

Brooke syntyi Secroressa, Varanasin kaupungissa, joka kuului silloiseen Brittiläiseen Intiaan. Hän oli englantilaisen Thomas Brooken ja skotlantilaisen päärin William Stuartin aviottoman tyttären Anna Marian poika. Hän asui syntymäkaupungissaan 12-vuotiaaksi asti, jolloin Brooke lähetettiin Norwich Schooliin Lontooseen opiskelemaan. Brooke palasi Intiaan 1819, ja hänet värvättiin Englannin Itä-Intian kauppakomppanian armeijaan. Brooke loukkaantui vakavasti 1825 kesken ensimmäisen anglo–burmalaisen sodan ja lähti Englantiin toipumaan. Hän palasi 1830 sodan jo päätyttyä.

Erottuaan armeijasta Brooke lähti yrittämään kaupankäyntiä Kaukoitään, muttei saavuttanut menestystä. Myöhemmin hän sijoitti rahansa *The Royalist* -nimiseen kuunariin, jolla purjehti Borneoon Brunein sulttaanikuntaan vuonna 1838. Brooke auttoi Brunein sulttaania taltuttamaan keskushallintoa vastustaneen kapinan. Sulttaani luovutti hänelle yksityisen läänin alueiltaan. Brooke laajensi sittemmin aluettaan ja hänestä tuli lopulta Sarawakin kiistämätön hallitsija 24. syyskuuta 1841. Lopullisesti Brooke julistautui Rajahiksi kuitenkin vasta 18. elokuuta 1842.

Läpi hallitsijakautensa Brooke kamppaili kapinallisia vastaan. Yksi hänen suurimmista ongelmistaan olivat merirosvot, jotka olivat jatkuvana vitsauksena Brooken valtakauden loppuun asti. Säilyttääkseen valta-asemansa Brooke uudisti koko Sarawakin hallintoa ja lainsäädäntöä.

Brookella ei ollut aviollisia lapsia, joten hän joutui nimeämään sisarensa pojan John Brooke Johnson-Brooken seuraajakseen 1861. John menetti myöhemmin kuitenkin arvostelun takia setänsä seuraajan aseman nuoremmalle veljelleen Charlesille, joka sittemmin seurasi James Brookea Sarawakin Rajahina. James Brooke kuoli 1868 Burratorissa Isossa-Britanniassa ja hänet haudattiin Sheepstorin kirkon hautausmaalle Plymouthiin, samoin kuin hänen seuraajansa Sarawakin valtaistuimella.

## Lähteet
Skeleton Crew (elokuva)

**Skeleton Crew** on suomalainen kauhuelokuva, joka on valmistunut vuonna 2009. Elokuvan ovat ohjanneet Tommi Lepola ja Tero Molin.

Elokuva sijoittuu hylättyyn itäsuomalaiseen mielisairaalaan, jossa kuvataan laitoksen menneisyyteen pohjautuvaa *Silent Creek* -kauhuelokuvaa. Sairaala suljettiin 1970-luvulla, kun sen johtaja Andersson jäi kiinni potilaiden kiduttamisesta kuoliaiksi ja sen kuvaamisesta. Kuvausryhmän löydettyä Anderssonin salaisen huoneen filmeineen ohjaaja Steven kiinnostuu kuvamateriaalista liikaakin ja menneisyyden verityöt alkavat uusiutua.

## Lähteet
Sierren alue

**Sierren alue** (, ) on yksi Sveitsin 148:sta ja Valais’n kantonin 14:stä hallinnollisesta alueesta. Sierren alue sijaitsee Rhônen laaksossa, Keski-Valais’ssa. 

## Kunnat
Sierren alueella on 12 kuntaa, joista suurimmat ovat Sierre ja Crans-Montana. Alueen keskus on Sierre. Sierren alueen asukasluku on 48&nbsp;906 (31.12.2015). Väkimäärä on selvässä kasvussa, sillä kolme vuotta aiemmin, vuoden 2012 lopulla, asukkaita oli 47&nbsp;167.  Alueen pinta-ala on 419 km². 

## Muutoksia
**1.1.2017** neljä alueen kuntaa, Chermignon, Mollens, Montana ja Randogne yhdistyivät Crans-Montanan kunnaksi. Vuoden 2015 lopussa näissä kunnissa oli yhteensä 10&nbsp;931 asukasta.

## Asukkaat ja kieli
Sierren alue on ranskankielinen: vuonna 2000 sen asukkaista 80 % oli ranskankielisiä. Saksankielisiä oli 8 %, italiankielisiä 4 % ja muun kielisiä noin 8 %. Ranskan kielen asema Sierressä on vahvistunut voimakkaasti: vielä 1880-luvulla alueen valtakieli oli saksa. 

## Lähteet

## Aiheesta muualla
Suvi-Päivikki Ala-Könni

**Suvi-Päivikki Ala-Könni** (28. heinäkuuta 1951 Helsinki – 10. maaliskuuta 2010 Torrevieja, Espanja) oli Suomen ensimmäisiä lapsiartisteja. Hän lauloi lähinnä kansanlauluja lapsille isänsä professori ja etnomusikologi Erkki Ala-Könnin opastuksella. Suvi-Päivikki esiintyi esimerkiksi Markus-sedän *Lastentunti*-ohjelmassa sekä elokuva- ja mainosrooleissa 1950-luvulla. 

Myöhemmällä iällä hän opiskeli kasvatustieteitä ja teki uran erikoispäiväkotien johtajana Helsingissä. Hänen lempilaulunsa oli *Aleksille taikinaa*, ja siksi hänen kahden poikansa nimiksi tulivat Aleksi ja Julius. Hänellä on myös yksi tytär (Anna).

## Aiheesta muualla
* http://aanitearkisto.fi/firs2/kappale.php?Id=Suutarin+em%E4nn%E4n+kehtolaulu 
* http://www.yle.fi/elavaarkisto/?s=s&g=5&ag=102&t=57&a=2943
* http://www.imdb.com/name/nm1966187/
* http://www.discogs.com/artist/Suvi-P%C3%A4ivikki
George Perry

**George Perry** oli englantilainen eläintieteilijä, jonka erikoisalana olivat nilviäiset.

Perryn henkilöhistoriasta tiedetään hyvin vähän. Hänen oletetaan syntyneen vuonna 1771. Hän asui Lontoossa tai sen lähistöllä. 

Perry julkaisi *Arcana; or the museum of natural history:* nimistä kuukausittaista eläintieteellistä sarjaa tammikuusta 1810 syyskuuhun 1811. Sarjassa julkaistiin kirjoituksia muun muassa linnuista, nisäkkäistä, kaloista, matelijoista ja hyönteisistä. Vuonna 1811 Perry julkaisi tunnetumman teoksensa, *Conchology, or the natural history of shells: containing a new arrangement of the genera and species, illustrated by coloured engravings executed from the natural specimens, and including the latest discoveries*. Teoksessa hän esittelee nilviäislajeja 61:llä käsin väritetyllä, akvatintamenetelmällä painetulla foliokokoisella sivulla. Tekstiä on vain nelisivuisessa johdannossa ja teoksen lopussa olevassa sisällysluettelossa.

*Arcana*ssaan Perry nimesi uuden lintulajin, australiankurjen (*Grus rubicunda*).
## Lähteet

## Aiheesta muualla
Laserosoitin

**Laserosoitin** on pienikokoinen kannettava laser, jonka  tuottama säde näkyy pienenä, värillisenä pisteenä jota voidaan käyttää karttakepin tapaan kiinnittämään katsojien huomiota tiettyihin kohteisiin tai yksityiskohtiin.  

Tehokkaimmat laserosoittimet voivat vahingoittaa silmiä säteen kohdistuessa niihin. Esimerkiksi Ruotsissa yli 5&nbsp;mW:n osoittimien hallussapito yleisellä paikalla on ilman eri lupaa kielletty.  Suomessa hyväksyttävät laserosoittimet toimivat näkyvän valon aallonpituusalueella ja niiden maksimiteho on 1 mW (laserluokka 2). Poikkeuksena tästä ovat AV-laitteistot, joiden varustukseen kuuluu laserosoittimeksi tarkoitettu luokan 3R laite eli sen maksimiteho voi olla 5 mW.  

## Lähteet
Blake Wheeler

**Blake James Wheeler** (s. 31. elokuuta 1986 Plymouth, Minnesota, Yhdysvallat) on yhdysvaltalainen uransa lopettanut jääkiekkoilija.

## Ura
Wheeler pelasi vuodet 2002–2004 USHS-liigan Breck Mustangsissa. Phoenix Coyotes varasi hänet vuonna  koko varaustilaisuuden viidentenä pelaajana. Wheeler sai varauksensa jälkeen useita sopimustarjouksia Coyotesista, mutta hän päätti jatkaa uraansa kehittymisen kannalta Minnesotan yliopistojoukkueessa aina varauksensa umpeutumiseen asti. Ennen NCAA:ta Wheeler pelasi kauden 2004–2005 USHL-joukkue Green Bay Gamblersissä. Hänet valittiin siellä tulokkaiden tähdistökentälliseen.

Kaudeksi 2005–2006 Wheeler siirtyi Minnesotan yliopistojoukkueeseen. Hän pelasi siellä kolme kautta, ja kaudella 2006–2007 Wheeler voitti WCHA:n mestaruuden ja valittiin lopputurnauksen arvokkaimmaksi pelaajaksi. Heinäkuussa 2008 hän siirtyi vapaana agenttina Boston Bruinsiin. Wheeler teki siellä tulokaskaudellaan 2008–2009 tehot 21+24=45 ja oli tulokkaiden pistepörssin kuudes Florida Panthersin Michael Frolíkin kanssa. Wheeler pelasi kauden aikana myös nuorten tähdistöottelussa, jonka arvokkaimmaksi pelaajaksi hänet valittiin.

Heinäkuussa 2010 Wheeler teki vuoden mittaisen 2,2 miljoonan dollarin arvoisen jatkosopimuksen Bruinsin kanssa. Kaudella 2010–2011 hän pelasi Bruinsissa 58 peliä, kunnes hänet kaupattiin helmikuussa Atlanta Thrashersiin. Samassa kaupassa Thrashersiin siirtyi myös Mark Stuart ja Bruins sai Rich Peverleyn ja Boris Valábikin.

Joulukuussa 2019 Wheelerista tuli Winnipeg Jetsin organisaation historian eniten tehopisteitä tehnyt pelaaja.

Kesäkuussa 2023 Jets osti Wheelerin sopimuksen ulos. Heinäkuussa 2023 Wheeler teki vapaana pelaajana New York Rangersin kanssa yksivuotisen sopimuksen.

## Maajoukkue
Wheeler edusti Yhdysvaltoja vuoden 2011 MM-kilpailuissa. Hän pelasi myös alle 20-vuotiaiden MM-kilpailuissa vuonna 2006.

## Tilastot

## Lähteet
*
*
*
*

### Viitteet

## Aiheesta muualla
Kehnämittari

**Kehnämittari** (*Perconia strigillaria*) on jokseenkin harvinainen lovimittareihin kuuluva perhoslaji.

## Koko ja ulkonäkö

Kehnämittarin siipien kärkiväli on Suomessa keskimäärin 28–33 millimetriä ja Britanniassa 36–41 milliä. Lajin siivet ovat vaalean harmaan ja tummemman harmaan kirjomat, kehnäiset. Siivissä on myös useita tummempia viiruja, jotka kulkevat melko suorina siipien poikki. lajista tavataan myös tummempia värimuotoja.

## Levinneisyys ja lentoaika

Kehnämittaria tavataan Euroopassa ja Venäjällä. Laji on levinnyt Espanjasta ja Irlannista Fennoskandiaan, Venäjälle ja Etelä-Eurooppaan asti. Suomessa lajia tavataan pääasiassa vain maan eteläosissa, Rauma-Imatra linajn eteläpuolella.
Lajin lentoaikaa Suomessa on kesäkuun loppu ja heinäkuun alkupuoli, Britanniassa kesä-heinäkuu.

## Elinympäristö ja elintavat

Kehnämittarin elinaluetta ovat lämpimät, kanervaa kasvavat paikat. Tyypillisiä elinpaikkoja ovat rämeiden reunat, harjut ja erilaiset avoimet kentät, kuten hakkuuaukeat. Laji talvehtii melkein täysikasvuisena, ravintokasviin kiinnitetyssä verkossa sijaitsevassa kotelossa. Laji lentää iltahämärästä alkaen, mutta varsinkin kuivalla säällä kehnämittarit lähtevät häirittynä helposti lentoon myös päivällä.

## Ravintokasvi

Kehnämittarin toukat käyttävät ainoastaan Suomessa ainoastaan kanervaa ravintonaan. Britanniassa laji syö myös muita kanervakasveja.

## Lähteet

* 

* 

### Viitteet
Silmälasikurki

**Silmälasikurki** (*Grus vipio*) on itäaasialainen kurkilintu. Sen elinympäristö käsittää Koillis-Mongolian, Koillis-Kiinan ja Venäjän kaakkoiskolkan. Se on muuttolintu, joka talvehtii Korean niemimaalla, Japanin eteläisillä saarilla sekä Kiinan keskiosissa. Peter Simon Pallas kuvaili lajin holotyypin Transbaikalista vuonna 1811.

Silmälasikurjen niska on valkoinen, muuten lintu on väriltään tumman harmaa. Silmien ympärillä on paljasta punaista ihoa. Lajin elinympäristöä ovat kosteikot kuten suot ja saraniityt. Kantaa uhkaa elinympäristön häviäminen.

## Lähteet
Taifuuni Bess

**Taifuuni Bess** oli vuoden 1982 taifuunikauden 11. trooppinen myrsky, kuudes taifuuni ja ensimmäinen supertaifuuni. Korkeimman tuulen nopeutensa 260 km/h se saavutti avomerellä. Se aiheutti 59 kuolonuhria Etelä-Japanissa.

## Lähteet
*Bess's Report (PDF) 
*Digital typhoon track
Taiwaninraitatimali

**Taiwaninraitatimali** (*Sibia morrisoniana*) on Itä-Aasiassa tavattava pyrstötimaleihin kuuluva varpuslintu.

## Koko ja ulkonäkö
Kooltaan taiwaninraitatimali on 18&ndash;19&nbsp;cm. Selästään laji on väritykseltään harmaa sekä oliivinruskea ja päälaeltaan kastanjanruskea. Linnun siivet ovat mustan ja ruskean raidalliset. Pyrstö on tumma ja siinä on vaaleampia ruskeita poikkijuovia. Vatsa on väriltään harmaa. Koiras- ja naarastaiwaninraitatimalit muistuttavat toisiaan ulkonäöltään.

## Levinneisyys ja elinympäristö
Taiwaninraitatimalia tavataan Taiwanissa ja Kiinassa. Linnun elinympäristöä ovat vuoristojen rinteiden lehtimetsät ja liikkuvat erityisesti lehvästöjen sisäosissa. Taiwaninraitatimalin elinympäristöt sijaitsevat yleensä 1&nbsp;400&ndash;2&nbsp;800 metrin korkeudella merenpinnasta.

Taiwaninraitatimalit liikkuvat yleensä pieninä ryhminä. Lajin ravintoa ovat pääasiassa hyönteiset ja siemenet.

## Lähteet
Aino Matikka

**Aino Matikka**, (o.s. *Ettala,* s. 1983) on suomalainen balettitanssija. Hän on tanssinut Suomen Kansallisbaletissa vuosina 2004–2009 ja uudelleen vuodesta 2011. Vuonna 2010 hän tanssi Yhdysvalloissa American Ballet Theatressa. Hän pääsi vuonna 2009 finaaliin Helsingin balettikilpailussa.

Matikka opiskeli Suomen Kansallisoopperan balettioppilaitoksessa vuosina 1997–2003. Keväällä 2003 hän vieraili Münchner Ballettakademiessa.

## Lähteet

## Aiheesta muualla
* Aino Matikan roolit Encore-tietokannassa
*
Brigin alue

**Brigin alue** () on yksi Sveitsin 148:sta ja Wallisin kantonin 14:stä hallinnollisesta alueesta. 

## Kunnat
Brigin alueella on 7 kuntaa, joista suurimmat ovat Brig-Glis ja Naters. Alueen keskuspaikka on Brig. Brigin alueen asukasluku on 26&nbsp;580 (31.12.2015). Asukasluku on kasvussa, sillä vuoden 2012 lopussa asukkaita oli 25&nbsp;583.   Alueen pinta-ala on 434 km² . 

### Muutokset
Birgischin, Mundin ja Natersin kunnat yhdistyivät uudeksi Natersin kunnaksi 1.1.2013. 

## Asukkaat ja kieli
Brigin alue on saksankielinen: vuonna 2000 sen asukkaista 92 % oli saksankielisiä. Italiankielisiä oli noin 2 %, ranskankielisiä noin 1 % ja muun kielisiä noin 5 %.

## Lähteet

## Aiheesta muualla
*
Sionin alue

**Sionin alue** (, ) on yksi Sveitsin 148:sta ja Valais'n kantonin 14:stä hallinnollisesta alueesta. 

## Kunnat
Sionin alueella on 5 kuntaa, joista suurimmat ovat Sion ja Savièse. Alueen pinta-ala on 126 km² . Alueella on asukkaita 45&nbsp;932 (31.12.2015). Väkimäärä on kasvussa, sillä 31.12.2012 asukkaita oli 43&nbsp;746.  Alue on pääosin ranskankielistä.

### Muutoksia
* Salins'n kunta (960 asukasta, 4,14 km²) yhdistettiin Sioniin 1.1.2013.

## Lähteet

## Aiheesta muualla
*Sionin alue Sveitsin historiallisessa tietosanakirjassa (saksaksi)
Ty Burrell

**Ty Burrell** (s. 22. elokuuta 1967 Grants Pass, Oregon, Yhdysvallat) on yhdysvaltalainen näyttelijä. Hänet on palkittu kahdesti Primetime Emmyllä ja SAG-palkinnolla Phil Dunphyn roolistaan komediasarjassa *[[Moderni perhe]]*.

## Ura
Burrell on näytellyt monissa televisiosarjoissa ja elokuvissa. Hänen televisioroolejaan ovat olleet muun muassa plastiikkakirurgi Oliver Barnesin rooli tilannekomediassa *[[Hoidon tarpeessa]]* (*Out of Practice*, 2005–2006), Gary Crezyzewskin rooli tilannekomediassa *[[Takaisin ruutuun]]* (*Back to You*, 2007–2008) ja Phil Dunphyn rooli vuonna 2009 alkaneessa tilannekomediassa *[[Moderni perhe]]* (*Modern Family*). Vuosina 2011 ja 2014 hänet palkittiin Primetime Emmyllä roolistaan sarjassa *Moderni perhe*, kategoriassa paras miessivuosa komediasarjassa. Hän oli ehdolla saman palkinnon saajaksi myös vuosina 2010, 2012 ja 2013.

Elokuvissa Burrell on esittänyt muun muassa Steveä kauhuelokuvassa *[[Kuolleiden aamunkoitto]]* (2004), Allan Arbusia draamaelokuvassa *[[Fur]]* (*Fur: An Imaginary Portrait of Diane Arbus*, 2006), Leonard Samsonia supersankarielokuvassa *[[The Incredible Hulk]]* (2008) ja Interpolin agentti Jean-Pierre Napoleonia musikaalikomediassa *[[Muppets Most Wanted]]* (2014). Ensimmäiset elokuvaroolinsa hän teki vuonna 2001 komediaelokuvassa *[[Evoluutio (elokuva)|Evoluutio]]*, jossa hän esitti eversti Flemmingiä, ja sotaelokuvassa *[[Isku Mogadishuun]]* (*Black Hawk Down*), jossa hänellä oli Tim Wilkinsonin rooli.

Burrell opiskeli näyttelemistä Southern Oregon Universityssä, jossa hän suoritti bachelor-tutkinnon vuonna 1993, ja Pennsylvania State Universityssä, jossa hän suoritti master-tutkinnon vuonna 1997. Opiskeluaikanaan hän muun muassa esitti pääroolia John Steinbeckin romaaniin *[[Vihan hedelmät]]* (*The Grapes of Wrath*) perustuvassa näytelmässä vuonna 1994 ja Thornton Wilderin näytelmässä *Meidän kaupunkimme* (*Our Town*) vuonna 1996. Valmistuttuaan Pennsylvania State Universitystä hän teki ensimmäisen roolityönsä ammattilaisena washingtonilaisen Folger Shakespeare Theatren esittämässä William Shakespearen näytelmässä *[[Loppiaisaatto]]* (*Twelfth Night*). 

Myöhemmällä teatteriurallaan hän on näytellyt muun muassa Caryl Churchillin näytelmässä *Drunk Enough to Say I Love You?* Lontoon Royal Court Theatressa, William Shakespearen näytelmässä *[[Rikhard III (näytelmä)|Rikhard III]]* (*Richard III*) New Yorkin Public Theaterissa ja newyorkilaisen Signature Theater Companyn tuottamassa versiossa Lanford Wilsonin näytelmästä *Burn This*.

## Yksityiselämä
Burrell on naimisissa ja hänellä on kaksi lasta, vuosina 2010 ja 2012 adoptoidut tyttäret. 

## Lähteet

## Aiheesta muualla
*
Sinfonia nro 2 (Mendelssohn)

Felix Mendelssohn Bartholdy sävelsi **toisen [[sinfonia]]nsa**, *Ylistyslaulun* (; op. 52), kirjapainotaidon 400-vuotisjuhlan kunniaksi vuonna 1840. Teoksesta tuli menestys sen kantaesityksessä Leipzigissa tuon vuoden kesäkuussa. Uutta marraskuista esitystä varten Mendelssohn lisäsi teokseen vielä kolme laulettua osaa. Hän luonnehti sävellystään ”sinfonia-kantaatiksi”. Siinä on käytetty Lutherin Raamatun tekstejä.

Teos sai myös kritiikkiä osakseen; Wagner piti sitä huonosti Beethovenilta kopioituna.

Sinfonia alkaa varsinaisella *Sinfonia*-osuudella (Maestoso con moto – Allegro – Allegretto un poco agitato – Adagio religioso). Sitä seuraavat lauletut osat, joissa kuullaan orkesterin lisäksi solisteja ja kuoroa. 

# "Alles was Odem hat, lobe den Herrn"
# "Saget es, die ihr erlöst seid" – "Er zählet unsre Tränen"
# "Sagt es, die ihr erlöset seid"
# "Ich harrete des Herrn"
# "Stricke des Todes hatten uns umfangen"
# "Die Nacht ist vergangen"
# "Nun danket alle Gott"
# "Drum sing' ich mit meinem Liede"
# "Ihr Völker! Bringet her dem Herrn"

## Lähteet

## Aiheesta muualla
* IMSLP: Symphony No.2, Op.52 (Mendelssohn, Felix) (nuotteja)
Strata 950

**Strata 950** on hydraulinen kaivosteollisuuden käyttämä pystyporauslaitteisto, jonka on kehittänyt australialainen RUC Cementation Mining Contractors -yhtiö. Se voi porata tuhanteen metriin asti.

Strata 950 käyttää kaksisuuntaista porausmenetelmää, jossa porataan ensin ylhäältä päin pilottireikä ja sen jälkeen
akseliin kiinnitetään koneeseen päin vetäen leikkaava eli ns. reaming pull -porauspää. Pilottireikää porataan 0-68 kierrosta minuutissa 69 tonnin voimalla ja tuotantoreikää vetäen porattaessa kierrosluku on 0-9 kierrosta minuutissa 950 tonnin voimalla. Porareikää voidellaan ja jäähdytetään vedellä, jota kuluu 35 litraa sekunnissa.

Strata 950 on valmistajan toiseksi suurin malli. Strata 850 on lajissaan suurin vastaavanlainen laite. 

Poraa käytettiin Chilen 2010 kaivosonnettomuudessa‎ pelastustunneli "A":n tekemisessä. Strata 950 ehti 598 metrin syvyyteen (85% tavoitesyvyydestä 702 metriä), kun Schramm T130XD-poralla tehty  tunneli "B" pääsi perille. Pelastustunneli "C" oli tällöin 372 metrissä poralla RIG-421. 

## Lähteet
Jukka Kampman

**Jukka Kampman** on suomalainen basisti, joka soitti Kalle Kaaja & Kulkukoirat -yhtyeessä. Yhtyeen solistina toimii edesmenneen Topi Sorsa­kosken jälkeen Kalle Kaaja.  Hän on kotoisin Oulusta. Kampman on opiskellut sekä klassista että kevyttä musiikkia konservatorioissa Oulussa ja Tampereella. Hän on opiskellut myös Helsingin Pop & Jazz Konservatoriossa ja toiminut siellä soitonopettajana.

Kampman on soittanut useiden tunnettujen artistien yhtyeissä, kuten Jari Sillanpää, Juice Leskinen, Eino Grön, Eija Kantola, Laura Voutilainen, Kari Tapio, Paula Koivuniemi ja Lea Laven. Nuorena hän on satunnaisesti säestänyt myös Eugen Malmsténia, Taisto Tammea, Henry Theeliä ja Rauli ”Badding” Somerjokea. Kampman toimii myös Otentic-bassojen yhtenä keulakuvana. Hän soittaa Otenticin J Custom -bassoa. 

## Lähteet
Love Happens

**Love Happens** on vuonna 2009 ensi-iltansa saanut romanttinen draamaelokuva. Pääosissa on muun muassa Jennifer Aniston. Elokuvan on Brandon Campin ensimmäinen ohjaus ja hän on myös toisena käsikirjoittajana.

## Juoni

Burke Ryan (Aaron Eckhart) oli sen jälkeen kun hänen vaimonsa kuoli auto-onnettuudessa kirjoittanut kirjan siitä miten päästä surusta yli. Kirjasta tuli bestseller ja hän on kiertänyt sen jälkeen Yhdysvalloissa pitämässä seminaareja aiheesta. Hänelle tarjottiin tilaisuutta pitää sellainen myös Seattlessa, mutta hänen vaimonsa on haudattu sinne minkä vuoksi hän empii sinne paluuta. Lopulta lähtee kuitenkin sinne ja tapaa siellä sattumalta Eloisen (Jennifer Aniston) joka on boheemi kukkakauppias.

## Näyttelijät

## Lähteet

## Aiheesta muualla
*
Sinfonia nro 1 (Mendelssohn)

Felix Mendelssohn Bartholdy sävelsi **ensimmäisen [[sinfonia]]nsa** c-mollissa maaliskuussa 1824 ollessaan 15-vuotias. Aiemmin Mendelssohn oli jo säveltänyt kaksitoista sinfoniaa pelkille jousille, ja ensimmäistä sinfoniaansa täydelle orkesterille hän nimittikin alun perin 13. sinfoniakseen. Teos kantaesitettiin Leipzigissa 1. helmikuuta 1827. Kaksi vuotta myöhemmin säveltäjä johti Lontoossa esityksen, jossa hän korvasi menuetin versiolla ''Oktettonsa'' scherzosta.

## Osat
# Allegro di molto
# Andante
# Menuetto: Allegro molto
# Allegro con fuoco

## Kokoonpano
* 2 huilua
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* patarummut
* jouset

## Lähteet

## Aiheesta muualla
* IMSLP: Symphony No.1, Op.11 (Mendelssohn, Felix) (nuotteja)
Jumala on

**Jumala on** Juice Leskisen kirjoittama runokokoelma. Se ilmestyi Kirjayhtymän julkaisemana vuonna 1996. Leskiselle tyypilliseen tapaan kokoelman nimi on kaksitulkintainen, sillä kustantajansa mukaan hän oli kommentoinut sen nimeä: ”Jumala on – tai off”. Kokoelman nimikkorunossa todetaan: *Olen tullut siihen tulokseen, että jumala on – – vaikkei uskoisi.* 

## Lähteet
Sinfonia nro 3 (Mendelssohn)

Felix Mendelssohn Bartholdy sai ensimmäisen inspiraationsa **kolmanteen [[sinfonia]]ansa** (*Skottilainen*; a-molli, op. 56) Skotlannin matkaltaan vuonna 1829. Teos kuitenkin valmistui vasta vuonna 1842. Se kantaesitettiin Leipzigissa samana vuonna. Lontoon-ensiesityksen jälkeen Mendelssohn omisti teoksen kuningatar Viktorialle, joka miehensä Albertin tavoin ihaili hänen musiikkiaan suuresti. Skottilainen sinfonia koostuu neljästä osasta, jotka ovat temaattisesti sidoksissa toisiinsa; se onkin tarkoitettu esitettäväksi ilman taukoa.

## Osat
# Andante con moto – Allegro un poco agitato
# Vivace non troppo
# Adagio
# Allegro vivacissimo – Allegro maestoso assai

## Lähteet

## Aiheesta muualla
* IMSLP: Symphony No.3, Op.56 (Mendelssohn, Felix) (nuotteja)
Belgian parlamentti

**Belgian parlamentti** tai **Liittovaltion parlamentti** on Belgian lainsäädäntövaltaa käyttävä elin. Parlamentti koostuu edustajainhuoneesta ja senaatista. Kuningas nimittää liittohallituksen. Kuninkaalla on myös oikeus hajottaa edustajainhuone ja senaatti joko yhdessä tai erikseen, mutta sen jälkeen parlamenttivaalit on toimitettava 40 päivän kuluessa ja uuden parlamentin on kokoonnuttava kahden kuukauden kuluessa. Parlamentti hyväksyy kuninkaan nimittämän  pääministerin. Nykyisenä edustajainhuoneen puhemiehenä toimii André Flahaut.

## Lähteet
55 Pandora

**55 Pandora** on Marsin ja Jupiterin välisen päävyöhykkeen asteroidi. Sen löysi G. Searle vuonna 1858. 

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on M- tai X-luokkaa.

Asteroidi nimettiin kreikkalaisen mytologian Pandoran mukaan.

Tätä asteroidia ei tule sekoittaa Saturnuksen kuuhun Pandoraan.

## Lähteet
*JPL Small-Body Database Browser: 55 Pandora 
* 
*Discovery Circumstances: Numbered Minor Planets (1)-(5000): Minor Planet Center 

### Viitteet
Kierumatara

**Kierumatara** (*Galium aparine*) on mataroiden sukuun kuuluva yksivuotinen, ruohovartinen rikkakasvi. Kasvi muistuttaa läheisesti peltomataraa (*Galium spurium*), mutta on kookkaampi ja rotevavartisempi. Kierumataralla on 3–5 senttimetriä pitkät vastapuikeat lehdet, jotka kasvavat kiehkuroina varressa. Kukintona on viuhko, jossa on 2–5 hyvin pientä valkoista kukkaa. Hedelmykset ovat halkaisijaltaan 4-millimetriset, pareittain kasvavat, pyöreähköt ja täynnä pieniä koukkukarvoja. Kierumatara voi risteytyä peltomataran alalajin rikkapeltomataran (*Galium spurium* subsp. *vaillantii*) kanssa.

Kierumatara kasvaa Suomessa enimmäkseen etelärannikolla, mutta harvakseltaan Oulun korkeudelle asti. Ahvenanmaalla ja Varsinais-Suomessa se kasvaa yleisenä. Merenrannoilla laji on Suomessa alkuperäinen.

## Käyttö
Kierumatara on syötävä kasvi. Ennen hedelmien muodostumista sen varsia ja lehtiä voi käyttää lehtivihannesten tapaan, tosin koukkukarvat voivat tehdä suutuntumasta epämiellyttävän. Kuivattuja lehtiä on käytetty vedessä uuttaen rohtona ja kuivatettuja ja paahdettuja hedelmiä kofeiinia sisältävänä kahvin korvikkeena.

Kreikassa ja Ruotsissa kierumataran varsia on käytetty maidon siivilöintiin. Kasvin juuresta saa kestävää punaista väriä.

## Lähteet
* 

### Viitteet

## Aiheesta muualla
* LuontoPortti: Kierumatara (''Galium aparine'')
* ITIS: ''Galium aparine'' 
* United States Department of Agriculture (USDA): ''Galium aparine''
Sinfonia nro 5 (Mendelssohn)

Felix Mendelssohn Bartholdy sävelsi **viidennen [[sinfonia]]nsa** (*Uskonpuhdistus*) Augsburgin tunnustuksen 300-vuotisjuhlan (1830) kunniaksi. Se kuitenkin esitettiin vasta kahden vuoden kuluttua. Vuosilta 1830–1832 peräisin olevat kirjeet osoittavat säveltäjän olleen teoksesta innoissaan, vaikkakin myöhemmässä elämässään hän arvosteli sitä ankarasti eikä edes suostunut sen julkaisemiseen.

Sinfonia on sävelletty kahdelle huilulle, kahdelle oboelle, kahdelle klarinetille, kahdelle fagotille, kontrafagotille, serpentille (neljännessä osassa), kahdelle käyrätorvelle, kahdelle trumpetille, kolmelle pasuunalle, patarummuille ja jousille.

Teos alkaa D-duurissa.

## Osat
# Andante – Allegro con fuoco
# Allegro vivace
# Andante
# Andante con moto – Allegro maestoso

## Lähteet

## Aiheesta muualla
* IMSLP: Symphony No.5, Op.107 (Mendelssohn, Felix) (nuotteja)
949 Hel

**949 Hel** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1921. Pikkuplaneetta sai nimensä skandinaavisen mytologian Hel-jumalattaren mukaan. Ennen nimeämistään asteroidi tunnettiin tunnuksella **1921 JK**.

## Lähteet
*JPL Small-Body Database Browser: 949 Hel (1921 JK) 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Jean Monnet -ohjelma

**Jean Monnet -ohjelma** on Euroopan komission ohjelma Euroopan integraation tutkimuksen edistämiseksi. Sillä on toimintaa 60 maassa viidessä maanosassa. Jean Monnet -ohjelma on osa elinikäisen oppimisen ohjelmaa. Nimensä ohjelma on saanut Euroopan unionin arkkitehdiksi luonnehditulta Jean Monnet'lta.

Jean Monnet -ohjelman puitteissa rahoitetaan kolmentyyppistä toimintaa:
# Jean Monnet -professuureja, -osaamiskeskuksia (*Jean Monnet Centre of Excellence*) sekä -opetusmoduuleita korkeakouluissa
# seuraavia akateemisia instituutioita: College of Europe, EUI, EIPA, ERA, Eurooppa-koulutuksen kansainvälinen keskus ja Euroopan erityisopetuksen kehittämiskeskus
# euroopanlaajuisia järjestöjä.

## Lähteet

## Aiheesta muualla

* Jean Monnet -ohjelma koulutuksen, audiovisuaalialan ja kulttuurin toimeenpanoviraston sivuilla
2046 Leningrad

**2046 Leningrad** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi T. M. Smirnova vuonna 1968. Nimensä pikkuplaneetta sai Neuvostoliittolaisen Leningradin kaupungin mukaan, joka tunnetaan nykyään alkuperäisellä nimellään Pietarina. Ennen nimeämistään asteroidi tunnettiin tunnuksella **1968 UD1**. Koska Leningradin absoluuttinen magnitudi (H) on 11,5, sen läpimitta on todennäköisesti kolmentoista ja kolmenkymmenen kilometrin välillä.

## Lähteet
*JPL Small-Body Database Browser: 2046 Leningrad (1968 UD1) 
* 
*Discovery Circumstances: Numbered Minor Planets (1)-(5000): Minor Planet Center 
*St. Petersburg in Facts and Figures 
*ABSOLUTE MAGNITUDE (H) 
*Numbered minor planets
Vaahteramalja XXXI

**Vaahteramalja XXXI** on Vaahteraliigan  kauden 2010 päättävä finaalitapahtuma, joka järjestettiin ISS Stadionilla, Vantaalla 4. syyskuuta 2010. Ottelussa kohtasivat runkosarjan voittanut Seinäjoen Crocodiles ja runkosarjan kolmas, Porvoon Butchers. Crocodilesilla Vaahteramaljoja on yksi ja finaaliesiintymisiä neljä, kun taas Butchers metsästi kuudetta perättäistä mestaruuttaan, ja esiintyi finaalissa jo seitsemättä kertaa.

Porvoon Butchers saavutti ottelussa kuudennen perättäisen Suomen mestaruuden.

## Tailgate-tori

Vaahteramaljan tapahtumapäivä alkaa tailgate-tapahtumatorilla, jossa musiikista vastaa Redrama ja erilaisista oheistapahtumista mm. Funky Team Gorillaz cheerleaderit, sekä raittiusseura Zoom, joka pelaa näytösottelun Suomen naisten maajoukkuetta vastaan. Mukana on myös keskieurooppalaisista lumilautailijoista ja BMX-pyöräilijöistä koostuva bagjump-ryhmä.

## Joukkueiden tiet finaaliin

### Seinäjoen Crocodiles

Seinäjoki aloitti kauden tappiolla Helsinkiläistä Roostersia vastaan, mutta otti ensimmäisen voittonsa toisella kierroksella kaatamalla vieraissa Tampereen Saintsin. Seinäjokelaiset pääsevät Vaahteramaljaan kahdeksan ottelun voittoputkessa, sillä joukkue voitti runkosarjassa seitsemän viimeistä otteluaan, ja saalisti viimeisellä kierroksella runkosarjan voiton voittamalla Helsinki Wolverinesin kotonaan lukemin 35-12. Välierissä Crocodiles raivasi tieltään kotiottelussaan Helsingin Roostersin.

**Runkosarja**

**Välierä**

### Porvoon Butchers

Butchers aloitti kauden vakuuttavasti viidellä voitolla, kunnes maaottelutauon jälkeen kärsi kaksi tappiota, joista toisen juuri Crocodilesille. Porvoolaiset saivat kuitenkin pelinsä jälleen kulkemaan ja runkosarjan kolme viimeistä ottelua päättyivät Butchersille suotuisasti. Butchers saavutti lopulta runkosarjassa kolmannen sijan. Välierissä Porvoolaiset kaatoivat vajaamiehisen Helsinki Wolverinesin, joka oli edellisessä ottelussaan menettänyt runkosarjan voiton.

**Runkosarja**

**Välierä**

## Aiheesta muualla
* Vaahteramaljan virallinen sivu
* Suomen Amerikkalaisen Jalkapallon Liiton sivut
133 Cyrene

**133 Cyrene** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1873. Pikkuplaneetta sai nimensä kreikkalaisen mytologian Kyrenen mukaan. Cyrenen läpimitta on noin 67 kilometriä ja pyörähdysaika noin 12,71 tuntia.

## Lähteet
*JPL Small-Body Database Browser: 133 Cyrene 
* 
*Discovery Circumstances: Numbered Minor Planets (1)-(5000): Minor Planet Center
Viulukonsertto (Mendelssohn)

Felix Mendelssohn Bartholdy sävelsi **[[viulukonsertto]]nsa** e-mollissa (op. 64) Ferdinand Davidille. Joachim piti sitä kaikista saksalaisista viulukonsertoista rakkaimpana. Mendelssohn mainitsi konserton kirjeessä jo vuonna 1838; hän kertoi valinneensa sävellajin ja miettineensä avausmelodiaa, jota ei voinut saada mielestään. Teos kuitenkin valmistui vasta kuuden vuoden kuluttua. Se kantaesitettiin Leipzigissa 13. maaliskuuta 1845 Niels Gaden johdolla.

## Osat
# Allegro molto appassionato (e-molli)
# Andante (C-duuri)
# Allegretto non troppo – Allegro molto vivace (E-duuri)

## Kokoonpano
* viulu
* 2 huilua
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* patarummut
* jouset

## Lähteet

## Aiheesta muualla
* IMSLP: Violin Concerto, Op.64 (Mendelssohn, Felix) (nuotteja)